CELEX: 62014CN0233
Language: hr
Date: 2014-05-12 00:00:00
Title: Predmet C-233/14: Tužba podnesena 12. svibnja 2014 . – Europska komisija protiv Kraljevine Nizozemske

28.7.2014   
            
            
               HR
            
            
               Službeni list Europske unije
            
            
               C 245/6
            
         Tužba podnesena 12. svibnja 2014. – Europska komisija protiv Kraljevine Nizozemske
   (Predmet C-233/14)
   2014/C 245/08
   Jezik postupka: nizozemski
   
      Stranke
   
   
      Tužitelj: Europska komisija (zastupnici: M. van Beek i C. Gheorghiu)
   
      Tuženik: Kraljevina Nizozemska
   
      Tužbeni zahtjev
   
   Komisija od Suda zahtijeva da:
   
               —
            
            
               utvrdi da je Kraljevina Nizozemska povrijedila svoje obveze iz članka 18. UFEU-a (u vezi s člankom 20. UFEU-a i člankom 21. UFEU-a), kao i članka 24. stavka 2. Direktive 2004/38/EZ (1) Europskog parlamenta i Vijeća o pravu građana Unije i članova njihovih obitelji na slobodno kretanje i boravište na području države članice time što je mogućnost korištenja cjenovnih olakšica za studente prilikom korištenja javnih prijevoznih sredstava ograničila na nizozemske studente koji studiraju u Nizozemskoj na nekom privatnom ili javnom učilištu i studente iz drugih država članica koji su ili zaposleni u Nizozemskoj ili su u njoj stekli pravo stalnog boravišta;
            
         
               —
            
            
               naloži Kraljevini Nizozemskoj snošenje troškova postupka.
            
         
      Tužbeni razlozi i glavni argumenti
   
   
               1.
            
            
               Dok nizozemski studenti mogu nabaviti studentsku kartu za sredstva javnog prijevoza (takozvanu „OV-studentenkaart”), s kojom sredstva javnog prijevoza u Nizozemskoj mogu koristiti besplatno ili uz sniženu cijenu, studenti iz drugih država članica – koji u Nizozemskoj nisu niti zaposleni niti su stekli pravo stalnog boravišta – moraju plaćati punu cijenu za korištenje tih prijevoznih sredstava.
            
         
               2.
            
            
               Prema mišljenju Komisije, nizozemske zakonske odredbe imaju za posljedicu izravnu diskriminaciju zbog državljanstva, s obzirom da se građane EU koji nisu nizozemski državljani tretira nepovoljnije nego Nizozemce. Stoga Nizozemska nije ispunila svoje obveze iz članka 18. UFEU-a u vezi s člancima 20. i 21. UFEU-a.
            
         
               3.
            
            
               Nadalje, neizravna diskriminacija zbog državljanstva postoji kada nacionalno uređenje – iako je neutralno formulirano – faktički dovodi u lošiji položaj mnogo veći postotak određenih osoba, osim ako je različito postupanje opravdano objektivnim čimbenicima koji ne predstavljaju diskriminaciju zbog državljanstva.
            
         
               4.
            
            
               Budući da u okviru programa Erasmus brojčano više inozemnih studenata dolazi u Nizozemsku nego što se nizozemskih studenata odlučilo cjelokupni studij završiti u inozemstvu, a ovima je posljednjima umjesto „OV-studentenkaart” odobreno „prenosivo studijsko financiranje” u iznosu od 89,13 eura mjesečno (iznos za 2013. godinu), u konačnici jedino inozemni studenti u Nizozemskoj ne dobivaju niti isplatu ni prednost u formi „OV-studentenkaart”. Prema mišljenju Komisije ovo predstavlja neizravnu diskriminaciju u skladu s člankom 24. Direktive 2004/38/EZ Europskog parlamenta i Vijeća o pravu građana Unije i članova njihovih obitelji na slobodno kretanje i boravište na području države članice.
            
         
               5.
            
            
               Budući da Nizozemska do današnjeg dana nije donijela sve potrebne mjere kako bi okončala različito postupanje prema inozemnim studentima u pogledu mogućnosti korištenja studentske karte za javna prijevozna sredstva („OV-studentenkaart”), Komisija je zaključila da Nizozemska nije ispunila svoje obveze iz članka 18. UFEU-a (u vezi s člankom 20. UFEU-a i člankom 21. UFEU-a), kao i članka 24. stavka 2. Direktive 2004/38/EZ.
            
         
      (1)  Direktiva 2004/38/EZ Europskog parlamenta i Vijeća od 29. travnja 2004. o pravu građana Unije i članova njihovih obitelji na slobodno kretanje i boravište na području države članice, kojom se izmjenjuje Uredba (EEZ) br. 1612/68 i stavljaju izvan snage direktive 64/221/EEZ, 68/360/EEZ, 72/194/EEZ, 73/148/EEZ, 75/34/EEZ, 75/35/EEZ, 90/364/EEZ, 90/365/EEZ i 93/96/EEZ (SL L 158, str. 77.) (SL, posebno izdanje na hrvatskom jeziku, poglavlje 5., svezak 2., str. 42.).